Guyanská vysočina

Guyanská vysočina (, ) je pohorie v severozápadnej časti Južnej Ameriky. Má rozlohu okolo 1 mil. km² a ohraničujú ho veľtoky Amazon z juhu a Orinoko zo severu.

Pohorie zasahuje na územie štátov Brazílie, Venezuely, Kolumbie, Guyany, Surinamu a Francúzskej Guayany. Veľká časť Guyanskej vysočiny je súčasťou národného parku Canaima. Najvyšším vrchom je  vysoký Pico da Neblina (niektoré zdroje uvádzajú ), ktorý je zároveň najvyšší vrch Brazílie.

 Geológia 
Geologicky je Guyanská vysočina súčasťou Juhoamerickej platformy. Tvorí východnú časť tzv. Amazonského štítu, ktorá je označovaná ako Guyanský štít. Štít vznikol počas zložitých magmatických a metamorfných procesov pred asi 2,1 až 1,9 miliardami rokov počas Trans-Amazonského vrásnenia v paleoproterozikuVoicu, G., Bardoux, M., Stevenson, R., 2001, Lithostratigraphy, geochronology and gold metallogeny in the northern Guiana Shield, South America: a review. Ore Geology Reviews, 18, s. 211–236. Tvoria ho hlavne premenené a vyvreté horniny.

 Referencie 

 Iné projekty 

 Zdroje 



Kategória:Geografia Južnej Ameriky